钦定古今图书集成/明伦汇编/氏族典/第413卷 > 杜蕙
## 钦定古今图书集成/明伦汇编/氏族典/第413卷 > 杜蕙

按《名山藏本行记》：“蕙，任丘人。第进士，仕同知，因忤权
贵，弃官归。孝让睦族，四世同居。父卒，庐墓三年。母年
九十九，得疾，蕙八十二矣，尚侍疾惟谨。母卒，复哀毁，
庐墓三年，至九十七岁而亡。”

===杜鸾===按《明外史杜鸾传》：“鸾字羽文，陕西咸宁人。正德末进
士，授大理评事。嘉靖初，伏阙争大礼，杖午门外。长沙
盗李鉴与父华劫村聚，华诛，鉴得脱，后复行劫，捕获
之。席书时抚湖广，劾知府，故入鉴。帝遣大臣按之，言
鉴盗有状。帝命逮鉴至京，敕法司会官覆。于是鸾会
御史再讯，无异词。帝重违书意，竟免鉴死，戍辽东。已”，
复有《张寅》之狱，鸾与刑部郎中司马相、御史高世魁
司其牍。桂萼等力反前狱，鸾坐除名。